Дзяржаўная ўстанова адукацыі

“Паставіцкая сярэдняя школа”

**Рэкамендацыі па рабоце з высокаматываванымі вучнямі**

(распрацаваны ў рамках школьнага метадычнага аб’яднання)

Настаўнікі гуманітарных прадметаў

аг. Паставічы, 2020

**Рэкамендацыі па рабоце з высокаматываванымі вучнямі**

*Адораныя дзеці, як далікатныя кветкі,*

*патрабуюць беражлівых адносін да сябе,*

*разумення і свабоды творчасці.*

Г.Я.Кудрына

Творчыя здольнасці – дар прыроды. Распаўсюджана меркаванне, што калі чалавеку дадзены дар, то ён нікуды не дзенецца, не знікне і абавязкова дзесьці выявіцца. Ёсць нават прымаўка: "Талент заўжды праб'ецца". Аднак даследаванні абвяргаюць гэты пункт гледжання. Адоранасць існуе толькі ў пастаянным руху: або развіваецца, або згасае. Ясна, што не кожны стане вялікім, але кожны мае магчымасць развівацца.

**Адораныя (высокаматываваныя) дзеці - гэта зорачкі на школьным небасхіле. Яны маюць шэраг асаблівасцей: дапытлівыя, настойлівыя ў пошуку адказаў, часта задаюць глыбокія пытанні, схільныя да разважанняў, адрозніваюцца добрай памяццю.**

Задача настаўніка – убачыць такіх дзяцей і дапамагчы ім рэалізавацца. Як гэта зрабіць? Перш за ўсё, ведаць, што характэрнымі рысамі адоранага (высокаматываванага) чалавека з'яўляюцца: *дапытлівасць, звышадчувальнасць да праблем, пазнавальная самастойнасць, арыгінальнасць мыслення, гнуткасць мыслення, прадуктыўнасць мыслення, лёгкасць у падборы асацыяцый, здольнасць да прадбачання, высокая канцэнтрацыя ўвагі, выдатная памяць, здольнасць да ацэнкі, асаблівасці схільнасцей і інтарэсаў, самастойнасць,гумар.*

Сённяшняя рэчаіснасць вызначае перад школай праблему падрыхтоўкі самастойных, здольных да самаадукацыі, адказных, валодаючых камунікатыўнымі навукамі грамадзян. І тут вырашальным фактарам з’яўляецца стратэгія работы настаўніка з высокаматываванымі вучнямі: будучымі вучонымі, кіраўнікамі, лідэрамі.

"Выхаваць грамадзяніна-патрыёта, адухоўленага ідэаламі дабра і сацыяльнай справядлівасці, здольнага дзейнічаць і ствараць у імя Айчыны", - так вызначыў асноўную задачу дзяржаўнай палітыкі ў вобласці выхавання Прэзідэнт Рэспублікі Беларусь А.Г.Лукашэнка.

Не сакрэт, што ў век інфармацыі і новых тэхналогій складана зацікавіць вучняў беларускай мовай, рускай мовай, літаратурай, гісторыяй, тым больш у канкурэнцыі з другімі прадметамі. Настаўніку прыходзіцца прыкладваць вялікія намаганні для таго, каб матываваць здольных вучняў да вывучэння іх па-за рамкамі школьнай праграмы. Намаганні настаўніка заключаюцца ў тым, каб упэўніць вучня, што ён здольны на вельмі нялёгкую працу быць удзельнікам алімпіяднага руху, які патрабуе абмежаванасці ў нейкіх другіх яго інтарэсах, шмат працаваць. Настроіць яго не толькі на штодзённую работу з настаўнікам, але і навучыць працаваць самастойна. А яшчэ трэба працаваць з сям’ёй, бо, калі сям’я не зацікаўлена ў выбары дзіцяці, то ніякага поспеху не будзе.

Адной з састаўных частак падрыхтоўкі да алімпіяды, даследчай дзейнасці з'яўляецца пазакласная работа папрадмету. Асноўным накірункам пазакласнай працы з’яўляецца практычнае выкарыстанне ведаў, набытых на ўроках, факультатыўных і стымулюючых занятках. Разнастайныя формы пазакласнай працы (гасцёўні, вечарыны, віктарыны, конкурсы, гульні і г.д.) садзейнічаюць прывіццю навыкаў публічнага выступлення (для вуснага выказвання на алімпіядзе), развіццё творчага мастацкага ўспрымання літаратуры як віду мастацтва (для напісання водгуку). Папулярнасцю карыстаецца лінгвістычная гульня.

Такія мерапрыемствы развіваюць моўную культуру, пашыраюць агульны і літаратурны кругагляд, вучаць самастойна працаваць з кнігай, развіваюць творчыя здольнасці на сцэне, у ролі экскурсавода, у складанні сцэнарыяў і віктарын.

У школе створаны спрыяльныя ўмовы для выяўлення і развіцця высокаматываваных вучняў. Штогод у кастрычніку праводзяцца алімпіяды па ўсіх вучэбных прадметах для вучняў 1-11 класаў, вучні актыўна ўдзельнічаюць у інтэлектуальных конкурсах: “Буслік”, “Кентаврик”, “Лингвистёнок”, ”Журавлик”.

Як вядома, матывы падзяляюць на знешнія і ўнутраныя. Знешнія матывы зыходзяць ад педагогаў, бацькоў, класа, грамадства ў цэлым і набываюць форму падказак, намёкаў, патрабаванняў, указанняў ці нават прымусу і іх дзеянне нярэдка вызывае супраціўленне асобы вучня. Матывацыя вучняў з боку настаўніка (бацькоў) паспяховая настолькі, наколькі яна супадае з яго ўнутранай матывацыяй, якая, дарэчы, мае значную ролю ў прадуктыўнай пазнавальнай дзейнасці школьнікаў. Таму адной з асноўных задач настаўніка з’яўляецца павышэнне ў структуры матывацыі вучняў удзельнай вагі ўнутранай матывацыі навучання, і адной з форм дасягнення гэтага -- кіраванне актыўнасцю вучняў – актывізацыяпазнавальнай дзейнасці.

**Пазаўрочныя формы і метады актывізацыі пазнавальнай дзейнасці вучняў:**

- стымулюючыя заняткі;

- прадметныя тыдні (дэкады);

- інтэлектуальныя алімпіяды;

- факультатыўныя заняткі;

- заняткі ў гуртках;

- конкурсы рознай накіраванасці;

- сістэма пазакласнай выхаваўчай работы.

**Урочныя:**

- развіццё індывідуальнага стылю вучэбнай дзейнасці; індывідуальная і дыферэнцыраваная накіраванасць вучэбнага працэсу;

- выкарыстанне міжпрадметнага падходу на аснове інтэграцыі тэм і праблем, якія адносяцца да розных накірункаў ведаў;

- групавыя формы работы;

- розныя формы далучэння вучняў да самастойнай пазнавальнай дзейнасці;

- заданні творчага характару;

- праектная дзейнасць.

І калі такія вучні-зорачкі ёсць – будзьце гатовыя працаваць з імі няспынна і нястомна, пастаянна вышукваць новую інфармацыю, заданні творчага “нестандартнага” характару, пастаянна самому ўдасканальвацца, імкнуцца творча падыходзіць да планавання і правядзення ўрокаў, выкарыстоўваць такія формы і метады, якія дазваляюць вучням рэалізаваць сябе, развіваць абстрактнае мысленне, уменне аналізаваць, класіфікаваць, здольнасць адсочваць і ўстанаўліваць прычынна-выніковую сувязь, параўноўваць альтэрнатыўныя варыянты.

         У сваёй працы неабходна кіравацца **асноўнымі прынцыпамі работы з высокаматываванымі дзецьмі:**

         1) індывідуалізацыя і дэферанцыяцыя;

         2) забеспячэнне і захаванне душэўнага стану і эмацыянальнага дабрабыту;

         3) стварэнне для вучня сітуацыі поспеху і ўпэўненасці;

         4) сумесная работа вучня над вызначанай праблемай пры мінімальным удзеле настаўніка;

         5) магчымасць выбару вучнем узроўню складанасці кантрольных заданняў;

         6) выкананне рэжыму разумовай працы і адпачынку, дастатковай фізічнай актыўнасці.

Правільна спланаваная і арганізаваная работа не толькі на ўроку, але і на факультатыве, у пазашкольны час, на індывідуальных занятках, самастойная праца вучня – усё гэта павінна прывесці да жаданага выніку.